Fahira Idris

Hj. Fahira Idris, S.E., M.H. (lahèr tangghâl 20 Maret 1968) èngghi panèka sorang politikus, angghuta Ḍèwan Perwakilan Ḍaèrah otabâ DPD RI jhughân ngaghungè usaha sarta aktivis Inḍonèsia.Ardito Ramadhan dan Kurnia Sari Aziza. "Melihat Rekam Jejak Fahira Idris yang Kembali Terpilih Jadi Anggota DPD RI". Kompas. 2019-05-21. Aksès 2025-12-30. Maskè mimipin pan-saponapan perusahaan sè laèn, namong salèrana lebbi èkennal mènangka pengusaha pasel sareng kembhâng. Perusahaan parsel sè èjhâlânaghi èmolaè dâri skala kènè' è bâkto salèrana ghi' dhâddhi mahasiswa è Fakultas Èkonomi Universitas Inḍonèsia asareng ca-kancana. Usaha parsel kaghungna Fahira sè ènyamaè Nabila jhughân ètabâraghi lebât online.

 Riwâyât 

 Kaoḍi'ânna Dhibi'èn 
Fahira èngghè pottrè sè palèng towa ḍâri Fahmi Idris sè katoronan Minangkabau, sorang konglomerat tor politisi senior Partai Golkar sè pernah ajabat Mentrè Panglakon Inḍonèsia è bâkto pernatana Prèsiḍèn Habibie sareng Prèsiḍèn Susilo Bambang Yudhoyono. Èbhu ḍâri Fahira, èngghi panèka Hj. Kartini Hasan Basri sè katoronan Banjar, pottrè ḍâri KH. Hasan Basri, mantan katowa Majlis Ulama' Inḍonèsia (MUI)

Fahira akabin sareng orèng lakè' sè asmana Aldwin Rahadian, SH., tor ampon ngaghunghè ḍuwâ' pottra sè asmana Nabila Zahra sateng Nazira Auliya.

Fahira pernah noro' è ḍâlem pan-saponapan kegiatan sosial. Salèrana perna dhâddhi rèlawan kè ḍâlem kegiatan tanggap bencana èrupsi è ghunong Galunggung è taon 1982, gempa è Yogyakarta è taon 2006, tor gempa bhumè sareng tsunami è Sumatra Bârâ' è taon 2009. Ta' abit ḍâri mangkèn, asareng ca-kanca twiter-ra, salèrana abhângon Posko Buntu Banjir è Roma Ḍamai Inḍonèsia è bâkto Jakarta ngalamè bânjir banḍang è bulân Jânuwari 2013.

 Penḍiḍikan 
1974 - SḌ Argèntina, Jakarta

1977 - SḌ Besuki, Jakarta

1980 - SMP Al-Azhar, Jakarta

1983 - SMA Al-Azhar, Jakarta

1986 - Fakultas Matematika, Universitas Padjadjaran, Banḍung

1987 - Fakultas Èkonomi, Universitas Inḍonèsia, Jakarta

2008 - Magister Hokom Bisnis, Universitas Padjadjaran, Banḍung

 Bisnis 
Bakat abisnis ampon èkaanḍi' sarwng Fahira sajjhek massa ngoḍâna tor èlanjutaghi sampè' salèrana dhâddhi sorang mahasiswa. Samangkèn salèrana ampon mimpin pan-saponapan perusahaan antara laèn Nabila Parsel Kembhâng Internasional, Aries Shooting Club, tor PT. Aries Mandiri Inḍonèsia.

 The most inspiring Twitter 
Fahira jhughân èkennal bengal è ḍâlem perbincangan è twitter. Salèrana èpèlè mènangka pengicau sè palèng aparèng inspirasi sajhâghâḍ è taon 2010. È ḍâlem polling sè ataju' The Most Inspiring Twitter è taon 2010, Fahira Idris (@fahiraidris) ènyata'aghi mènangka juara. Salèrana ngaollè 71 persèn sowara, lebbi bânynya' ḍâri Diana Adams (@adamsconsulting), penulis sareng pengusaha asal Atlanta, Amèrika Serikat (AS), sè ngaollè 11 persèn sowara, jhughân lebbi unggul ḍâri Aaron Lee, sorang ahli pamasaran Internèt asal Malaysia. Orèng sè asaing kalabân Fahira asalla ḍâri pan-saponapan naghârâ akadhi Amèrika Serikat, Inggris, Inḍia, Pilipina, Malaysia, tor salaènna.

Penghargaan sareng aprèsiasi kaangghuy Fahira è ḍâlem situs jejaring sosial ka'rowa karana bengalla Fahira è ḍâlem akritik Front Pembèla Islam (FPI), salèrana sanajjân ḍâteng ḍâ' markas FPI, abu-dhâbu tor maḍâpa' kritikan maghârsarè ḍâ' FPI. È taon 2005 salèrana jhughân ènobataghi mènangka The Most Favourite Inspiring Woman sareng sala sèttong mèḍia. È bulân Jânuwari 2013. Fahira èpèlè polè mènangka sala sèttong ḍâri 8 orèng binè' sè aparèng inspirasi tor informasi è  Tweeter versi Fimela.com.

 Sombher